Timp de opt ani, din sistemul educaţional al R. Moldova au plecat peste 11 mii de învăţători, numărul total al acestora reducându-se de la 60. 690 la 49. 090. Aceste date se conţin în informaţiile oficiale oferite de Ministerul Educaţiei, Culturii şi Cercetării (MECC) şi de Biroul Naţional de Statistică (BNS).

În prezent, numărul cadrelor didactice variază de la o localitate la alta, înregistrând cote neuniforme. Cei mai mulţi profesori activează în regiuni cu natalitatea mai ridicată sau în localităţi unde numărul populaţiei este în creştere.

Totodată, cei mai mulți dintre profesori activează în învățământul primar și secundar – peste 56%, iar cei mai puțini, în învățământul superior – puțin peste 9%.

Doar 15% dintre profesori sunt bărbați, iar cei mai mulți dintre ei predau limba și literatura română și limbile străine.

Câștigul mediu salarial al profesorilor în anul 2018 a fost de 5147 de lei, potrivit datelor BNS.

În anul de studii 2018/2019 au activat 29 de instituții de învățământ superior, numărul de studenți în ele fiind de peste 60 mii de persoane. Numărul total de studenți înscriși în învățământul superior a continuat să scadă, în timp de șase ani cu 36,7 mii persoane sau 37,7%.

În anul 2018, în instituțiile de învățământ superior, 11,9 mii de absolvenți au obținut diploma de licență și 6,2 mii – diploma de master sau echivalentul acesteia. În anul 2018, studiile de doctorat s-au desfășurat în 46 scoli doctorale. Numărul total de studenți-doctoranzi a fost de 1,6 mii persoane, în descreștere cu 11,1% față de anul 2015.